《送懒云真士归龙虎山兼寄观海内史 其一》
明代·唐桂芳

曾闻龙虎神仙宅，合作江南第一山。已解玄关参奥妙，更求师法砭愚顽。

抄方每跨青牛出，卖药时随白鹿还。想得故园重九近，西风满把菊花斑。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。